Festival d'a Canción d'Eurovisión

O **Festival d'a Canción d'Eurovisión** ye un concurso televisivo de caracter anyal, en o cual participan interpretes representants d'as televisions (en a suya mayoría publicas) de países miembros d'a Unión Europea de Radiodifusión. Lo festival ha estau transmitiu cada anyo dende 1956, estando lo programa de televisión mas antigo que encara se transmite en o mundo, recibindo en 2015 lo record Guinness como la competición musical televisiva mas loncheva d'o mundo. Amás, ye lo festival d'a canción mas gran en termins d'audiencia, la que s'ha estimau entre 100 y 600 millons internacionalment. L'evento ye transmitiu en toz, mesmo en países que no participan en o mesmo. Lo festival ye historicament conoixiu per estar promotor de musica pop. Manimenos, en anyos recients s'han presentau en o festival varios temas perteneixients a atros cheneros como musica arabe, dance, tango, reguetón, heavy metal, pop-rap, punk, rock, electronica, entre atros.

En a edición de 2015, se convidó a Australia a participar en o certamen, lo que suposó que se converta en o primer miembro asociau d'a UER (y no activo) que participa en Eurovisión, asinas como en o primer país oceanico.

A edición de 2020, va estar a primera edición en estar cancelada, a causa d'a pandemia d'a Covid-19. Sindembargo, va tener sitio una edición especial denominada **Eurovision: Europe Shine a Light** (en aragonés: Europa Enciende a suya Luz). Y tamién i va haber atros eventos celebraus pa diferents cadenas de televisión d'a UER.

## Participación

Beluns d'os países que quereban participar van estar Kosovo, Liban, Liechtenstein y Tunicia. Y tamién beluns territorios dependients: de Dinamarca (Groenlandia y as Islas Feroe) y Chibraltar chuntos a dos d'os países que forman o Reino Uniu, Escocia y Galas, y de España, nomás Catalunya. Tamién han amostrau interés a participar China y Qatar.

Nomás os países arabes Alcheria, Chordania, Echipto, y Libia chunto a Ciudat d'o Vaticano no han amostrau interés a participar. Y en o caso de Palestina no ye un miembro activo (ni miembro asociau d'a UER)

## Eurovision: Europe Shine a Light
O evento Eurovision: Europe Shine a Light se va celebrar o día 16 de mayo de 2020, o mesmo día que se i habría celebrau la final d'Eurovisión 2020. O evento se va emitir pa la canal oficial d'Eurovisión en YouTube y en as diferents cadenas de televisión que participarían este anyo, y tamién en as cadenas BHRT y RTCG (que no participaban este anyo) y Khabar Agency (que ye miembro asociau d'a UER) y RTK (que no ye miembro d'a UER y nomás va participar como parti de Yugoslavia y Serbia y Montenegro). Beluns d'os artistas convidatos estioro artistas que heban participau a Eurovisión como Ilse DeLange (en o festival de 2014) d'os Países Baixos y Michael Schulte (en o festival de 2018) de Alemania y con Marija Šerifović (a ganadora d'o festival de 2007) de Serbia y Duncan Laurence (o ganador d'o festival de 2019)

## Atros festivals
* Festival d'a Canción d'Eurovisión Junior
* Festival d'Eurovisión de Chóvens Musicos
* Festival d'a Canción d'Eurovisión d'Asia
* Festival Americano d'a Canción (u **Festival d'a Canción d'os Estaus Unius**)
* Coro de l'Anyo d'Eurovisión (u simplament **Coro d'Eurovisión**)